rejauldu/bengali-wikipedia huggingface dataset:
সিংভূম ছিল ব্রিটিশ ভারতের বেঙ্গল প্রেসিডেন্সির ছোট নাগপুর বিভাগের একটি জেলা। এটি বর্তমান ভারতের ঝাড়খণ্ড রাজ্যের অংশ। চাইবাসা ছিল জেলা সদর। ছোট নাগপুর মালভূমির দক্ষিণ সীমায় অবস্থিত সিংভূম জেলায় এর দক্ষিণ-পূর্ব অংশে অবস্থিত কোলহান এস্টেটও অন্তর্ভুক্ত ছিল। বর্তমানে জেলাটি ঝাড়খণ্ডে তিনটি জেলায় বিভক্ত। সেগুলো হলো: পূর্ব সিংভূম, পশ্চিম সিংভূম এবং সরাইকেল্লা খরসোয়া জেলা। এটি ভারতের অন্যতম তামা উৎপাদনকারী অঞ্চল।    তথ্যসূত্র   বিষয়শ্রেণী:বেঙ্গল প্রেসিডেন্সি বিষয়শ্রেণী:বিহারের প্রাক্তন জেলা বিষয়শ্রেণী:১৯৪৭-এ বিলুপ্ত রাষ্ট্র ও অঞ্চল
মিচেল জন ম্যাকক্লেনাগান (; জন্ম: ১১ জুন, ১৯৮৬) হকস বে এলাকার হ্যাস্টিংসে জন্মগ্রহণকারী নিউজিল্যান্ডের বিশিষ্ট আন্তর্জাতিক ক্রিকেটার। নিউজিল্যান্ড দলে তিনি মূলতঃ বামহাতি ফাস্ট বোলাররূপে খেলে থাকেন। সেন্ট্রাল ডিস্ট্রিক্টস স্ট্যাগসের পক্ষে প্রথম-শ্রেণীর ঘরোয়া ক্রিকেটে অংশগ্রহণ করছেন  মিচেল ম্যাকক্লেনাগান।   খেলোয়াড়ী জীবন  ২০০৯ সালে প্রথম-শ্রেণীর বাইরের খেলায় তিনি নিউজিল্যান্ডের উদীয়মান খেলোয়াড়দের নিয়ে গড়া একাদশে অংশগ্রহণ করে ইংল্যান্ড লায়ন্সের বিরুদ্ধে ৩৬ রানের বিনিময়ে ৫ উইকেট দখল করেন।  ১ ফেব্রুয়ারি, ২০১৬ তারিখে নিউজিল্যান্ড ক্রিকেট কর্তৃপক্ষ কর্তৃক ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ১৫-সদস্যের নিউজিল্যান্ড দলে তাকেও অন্তর্ভুক্ত করে। সুপার টেন পর্বে দলের দ্বিতীয় খেলায় জয়লাভে প্রভূতঃ সহায়তা করেন। ১৮ মার্চ, ২০১৬ তারিখে ধর্মশালার এইচপিসিএ স্টেডিয়ামে চিরপ্রতিদ্বন্দ্বী অস্ট্রেলিয়ার বিপক্ষে ৩/১৭ বোলিং পরিসংখ্যান গড়ে দলকে ৮ রানে জয়লাভ করান। খেলায় তিনি ম্যান অব দ্য ম্যাচের পুরস্কার পান।   তথ্যসূত্র    আরও দেখুন   মার্টিন ক্রো  ২০১৬ আইসিসি বিশ্ব টুয়েন্টি২০  নিউজিল্যান্ড জাতীয় ক্রিকেট দল   বহিঃসংযোগ   Cricinfo: Mitchell McClenaghan  বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:অকল্যান্ডের ক্রিকেটার বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:ওরচেস্টারশায়ারের ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:ল্যাঙ্কাশায়ারের ক্রিকেটার বিষয়শ্রেণী:সেন্ট লুসিয়া কিংসের ক্রিকেটার বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:বিশ্ব একাদশ টুয়েন্টি২০ আন্তর্জাতিক ক্রিকেটার বিষয়শ্রেণী:সিডনি থান্ডারের ক্রিকেটার বিষয়শ্রেণী:লাহোর কালান্দার্সের ক্রিকেটার বিষয়শ্রেণী:করাচি কিংসের ক্রিকেটার বিষয়শ্রেণী:নর্থ আইল্যান্ডের ক্রিকেটার বিষয়শ্রেণী:ওতাগোর ক্রিকেটার
শবরীমালা মন্দির ( মালায়ালাম উচ্চারণ: [ʃabəɾimala]; মালায়ালাম: ശബരിമല ക്ഷേത്രം ) হলো একটি মন্দির কমপ্লেক্স যা ভারতের পেরিয়ার টাইগার রিজার্ভের ভিতরে সবরীমালা পাহাড়ে অবস্থিত। পেরিয়ার টাইগার রিজার্ভ , ভারতের পত্তনমতিট্টা জেলায় । এটি বিশ্বের বৃহত্তম বার্ষিক তীর্থস্থানগুলির মধ্যে একটি যেখানে প্রতি বছর ৪০ থেকে ৫০ মিলিয়নেরও বেশি ভক্ত আসেন। মন্দিরটি একজন হিন্দু  দেবতার আয়াপ্পান উদ্দেশ্যে নিবেদিত । যিনি  শিব ও মোহিনীর পুত্র, বিষ্ণুর নারী অবতার ।   মন্দিরটি সমুদ্রপৃষ্ঠ থেকে ১২৬০ মিটার (৪,১৩৪ ফুট) উচ্চতায় আঠারোটি পাহাড়ের মাঝখানে একটি পাহাড়ের চূড়ায় অবস্থিত এবং এটি পাহাড় এবং ঘন বন দ্বারা বেষ্টিত। মন্দিরের চারপাশে ঘন জঙ্গল, পেরিয়ার টাইগার রিজার্ভের অংশ, যা পুঙ্গাবনম নামে পরিচিত। শবরীমালাকে ঘিরে প্রতিটি পাহাড়ে মন্দির রয়েছে। নিলাক্কল , কালাকেট্টি এবং করিমালার মতো আশেপাশের অনেক জায়গায় কার্যকরী এবং অক্ষত মন্দিরগুলি বিদ্যমান থাকলেও , অবশিষ্ট পাহাড়ে পুরানো মন্দিরের অবশিষ্টাংশ আজও টিকে আছে।  পূজা   মন্ডলা কালাম  শবরীমালার তীর্থযাত্রা মালায়ালম বছরের বৃশ্চিক মাসের প্রথম দিন (বৃশ্চিক মাস) থেকে শুরু হয় এবং ধনু মাসের (ধনুর মাস) ১১ তম দিনে শেষ হয়। ৪১ দিনের তীর্থযাত্রার এই ঋতুটি মন্ডলা কালাম (ঋতু) নামে পরিচিত। মৌসুম ডিসেম্বর ও জানুয়ারি মাসে।  প্রসাদ  সবরীমালা মন্দিরের প্রসাদ সাধারণত হলো পায়েস ও আপাম। এগুলি চাল, ঘি , চিনি, গুড় ইত্যাদি ব্যবহার করে তৈরি করা হয়। প্রসাদম তৈরির জন্য যে চাল প্রয়োজন তা মাভেলিককারার দ্বিতীয় বৃহত্তম মন্দির চেটিকুলাঙ্গার দেবী মন্দির দ্বারা সরবরাহ করা হয়। ত্রাভাঙ্কোর দেবস্বম বোর্ডের প্রধান কমিশনার বলেছেন যে বোর্ড শবরীমালা মন্দিরে অরাবনা, আপাম এবং অন্যান্য প্রসাদম প্রস্তুতির গুণমান নিশ্চিত করার জন্য প্রযুক্তিগত নির্দেশনা প্রদানের জন্য সেন্ট্রাল ফুড টেকনোলজিকাল রিসার্চ ইনস্টিটিউট, মাইসোরকে পরামর্শদাতা হিসাবে নিযুক্ত করেছে।  তথ্য সূত্র   বহিঃসংযোগ   সবরীমালার অফিসিয়াল ওয়েবসাইট  বিষয়শ্রেণী:সবরীমালা বিষয়শ্রেণী:পত্তনমতিট্টা জেলার হিন্দু মন্দির বিষয়শ্রেণী:ভারতের হিন্দু তীর্থস্থান বিষয়শ্রেণী:হিন্দু পবিত্র শহর বিষয়শ্রেণী:পাম্বা নদী বিষয়শ্রেণী:ভারতের নিরামিষ শহর বিষয়শ্রেণী:হিন্দু মন্দির
মাহদি সালিম খলিল (, ; জন্ম: ১৯ সেপ্টেম্বর ১৯৯১; মাহদি খলিল নামে সুপরিচিত) হলেন একজন আইভোরীয়–লেবানীয় পেশাদার ফুটবল খেলোয়াড়। তিনি বর্তমানে লেবানীয় ক্লাব আহাদ এবং লেবানন জাতীয় দলের হয়ে গোলরক্ষক হিসেবে খেলেন।  খলিল ২০১৩ সালে লেবাননের হয়ে আন্তর্জাতিক পর্যায়ে অভিষেক করেছেন; লেবাননের জার্সি গায়ে তিনি এপর্যন্ত ৫৬ ম্যাচে অংশগ্রহণ করেছেন।  প্রারম্ভিক জীবন মাহদি সালিম খলিল ১৯৯১ সালের ১৯শে সেপ্টেম্বর তারিখে কোত দিভোয়ারের বুয়াকেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল খলিল কাতারে অনুষ্ঠিত ২০২৩ এএফসি এশিয়ান কাপের জন্য ঘোষিত লেবাননের ২৬ সদস্যের চূড়ান্ত দলে স্থান পেয়েছিলেন।  পরিসংখ্যান আন্তর্জাতিক   দল  সাল  ম্যাচ  গোল লেবানন  ২০১৩  ১  ০ ২০১৫  ৭  ০ ২০১৬  ১০  ০ ২০১৭  ৬  ০ ২০১৮  ৭  ০ ২০১৯  ১০  ০ ২০২১  ৬  ০ ২০২২  ২  ০ ২০২৩  ৬  ০ ২০২৪  ১  ০ সর্বমোট  ৫৬  ০  তথ্যসূত্র  বহিঃসংযোগ               বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:আইভোরীয় ফুটবলার বিষয়শ্রেণী:লেবানীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:ইয়ুর্গদেন্স ফুটবল ক্লাবের খেলোয়াড় বিষয়শ্রেণী:লেবাননের আন্তর্জাতিক ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:পুরুষ ফুটবল গোলরক্ষক
খাদিমপুর ইউনিয়ন বাংলাদেশের খুলনা বিভাগের চুয়াডাঙ্গা জেলার আলমডাঙ্গা উপজেলার একটি ইউনিয়ন পরিষদ। এটি ১৫৭.৫৫ কিমি২ (৬০.৮৩ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ১৯,৮৫৫  জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১২টি।  গ্রামসমূহ  খাদিমপুর  শিয়ালমারী  বটিয়াপাড়া  মাজহাদ  কান্তপুর  লক্ষীপুর  কৃষ্ণপুর  পাঁচকমলাপুর  রংপুর  জুগিরহুদা  রামচন্দ্রপুর  আলিয়াটনগর  শিবপুর  গোপালনগর  তথ্যসূত্র  বিষয়শ্রেণী:আলমডাঙ্গা উপজেলার ইউনিয়ন
আর্কিয়ান অধোগমন একটি বিতর্কিত বিষয়, এই বিষয়টি আর্কিয়ান সময়ে অধোগমনের সম্ভাব্য অস্তিত্ব এবং তার প্রকৃতির সঙ্গে জড়িত। আর্কিয়ান একটি ভূতাত্ত্বিক শৈলকাল যেটি ৪.০-২.৫ বিলিয়ন বছর আগে বর্তমান ছিল। সাম্প্রতিক কাল অবধি, দ্ব্যর্থহীনভাবে একে সমর্থন করা বা না করার পক্ষে সামান্য প্রমাণ ছিল, এবং অতীতে অনেক বিজ্ঞানী হয় অগভীর অধোগমনকে বিশ্বাস করেছিলেন বা এর অস্তিত্বকে সম্পূর্ণভাবে অবিশ্বাস করেছিলেন। তবে, গত দুই দশকে ভূতাত্ত্বিক বোধগম্যতা বৃদ্ধি পাওয়ার ফলে, সেই চিন্তাধারায় শক্তিশালী পরিবর্তনের সূচনা হয়েছে কারণ নতুন প্রমাণ ক্রমবর্ধমানভাবে অনিয়মিত, গভীর অধোগমনের ইঙ্গিত দিয়েছে।   আর্কিয়ান অধোগমনের গুরুত্ব   অধোগমন হল ঘনত্ব দ্বারা নির্ণীত একটি প্রক্রিয়া, যার মাধ্যমে একটি ভূত্বকীয় পাত অন্যের নিচে চলে যায় এবং সম্মিলন সীমানায় ম্যান্টলে ডুবে যায়। ঘন পাথরের মাধ্যাকর্ষণ টান ভূত্বকীয় পাত সংস্থানের জন্য প্রায় ৯০% শক্তি সরবরাহ করে। পৃথিবীর বিন্যাস পরিবর্তন করার জন্য তার তাপ বিবর্তনকে পরিচালনা করার, এবং এর গঠনমূলক কাঠামো নির্মাণের ক্ষেত্রে অধোগমন গুরুত্বপূর্ণ। নির্দিষ্টভাবে, অধোগমন অঞ্চলগুলিতেই প্রাথমিকভাবে বর্তমান মহাদেশীয় ভূত্বক গঠিত হয়েছিল, এটি আধুনিক পৃথিবী গঠনের আর এক প্রক্রিয়া যার নিগূঢ় অতীত রয়েছে। তদুপরি, অধোগমন হল সেই মূল প্রক্রিয়া যার মাধ্যমে পৃষ্ঠতলের উপকরণগুলি পৃথিবীর গভীর অংশে প্রবেশ করেছে এবং আকরিক গঠনের জন্য এই প্রক্রিয়াই বিশেষভাবে দায়ী। অনেক ভূতাত্ত্বিক প্রক্রিয়াগুলিতে অধোগমনের গুরুত্ব বিবেচনা করে, এটি স্পষ্ট যে, পৃথিবীকে একটি গতিশীল ব্যবস্থা হিসাবে বুঝতে গেলে এর অতীত এবং বর্তমানের প্রকৃতি আমাদের অধ্যয়ন করতে হবে।   আর্কিয়ান অধোগমনের বিরোধিতা   যাঁরা আর্কিয়ান সময়ে কোন অধোগমনের ঘটনাকে স্বীকার করেন না তাঁরা ইঙ্গিত করেন যে আর্কিয়ান পৃথিবী আজকের তুলনায় উল্লেখযোগ্যভাবে উত্তপ্ত ছিল, সেই সময় তাপমাত্রা অশ্মমণ্ডলের ঘনত্বকে এমনভাবে প্রভাবিত করে থাকতে পারে যে হয়তো অধোগমন সম্ভব ছিলনা। আর্কিয়ান পৃথিবীর উচ্চ তাপমাত্রার কারণ হিসাবে সৌরজগৎের উপাদানগুলির বিবৃদ্ধির ফলে প্রচুর পরিমাণে উদ্ভূত শক্তি এবং মজ্জা ও ম্যান্টলের পৃথকীকরণকে দায়ী করা যেতে পারে। এই শক্তি, অতি ঘন তাপ উৎপাদনকারী উপাদানের সাথে মিশে, আজকের পৃথিবীর চেয়ে আর্কিয়ান পৃথিবীর অধিকতর উষ্ণতর কারণ হয়েছিল। যদি ধরে নেওয়া যায় আর্কিয়ান সময়ে সমুদ্রতলদেশ প্রসারণের ফলে সমুদ্রীয় অশ্মমণ্ডল উৎপন্ন হয়েছিল, উচ্চতর তাপমাত্রা ম্যান্টল উপাদানের গলন বৃদ্ধি করেছিল এবং মহাসাগরীয় প্রসারণ কেন্দ্রগুলিতে উঠে এসেছিল। এর ফলস্বরূপ ঘন মহাসাগরীয় ভূত্বক এবং অন্তর্নিহিত অবনমিত অশ্মমণ্ডলীয় ম্যান্টলের ঘন অঞ্চল তৈরি হয়েছিল। অশ্মমণ্ডলের ঘনত্ব হ্রাস পেয়েছিল দুটি কারণে। একটি হল ম্যান্টল থেকে ক্রাস্টের পৃথকীকরণ এবং দ্বিতীয়টি হল অবশিষ্ট ম্যান্টল আপেক্ষিকভাবে লোহা এবং অ্যালুমিনিয়ামে হ্রাসপ্রাপ্তি। এই প্রত্যাশিত বৈশিষ্ট্যগুলি থেকে মনে হয় যে সমুদ্রের অশ্মমণ্ডলটি এত হালকা ছিল যে এটি খুব অগভীরভাবে অধোগমনের মধ্যে দিয়ে গিয়েছিল বা একেবারেই অধোগমন হয়নি। বিজ্ঞানীরা যাঁরা এই অনুমানের পক্ষে আছেন তাঁরা যুক্তি দেখান যে সমুদ্রের মালভূমির মূল অঞ্চলগুলিতে ঘন সমুদ্র ভূত্বকের জলপূর্ণ আংশিক গলনের ফলে ফেলসিক পদার্থগুলি তৈরি হয়েছিল, সাধারণভাবে বিশ্বাস করা অধোগমনন অঞ্চলগুলি থেকে নয়।  তথ্যসূত্র   বিষয়শ্রেণী:অধোগমন
গণদেবতা বাংলা ভাষার অন্যতম কথাসাহিত্যিক তারাশংকর বন্দ্যোপাধ্যায় রচিত একটি বিখ্যাত ও জনপ্রিয় উপন্যাস ।Amaresh Datta: Encyclopaedia of Indian Literature, Sahitya Akademi, 1987. ১৯৪২ খ্রিষ্টাব্দে প্রকাশিত মহাকাব্যিক পটভূমির এই উপন্যাসের বিষয়বন্তু বিভাগোত্তর ভারতবর্ষের সমাজ ব্যবস্থা এবং স্বাধীনতা আন্দোলন ও শিল্পায়নের পরিপ্রেক্ষিত গ্রামীণ সমাজের বিবর্তন। বিংশ শতাব্দীর সর্বাধিক গুরুত্বপূর্ণ বাংলা উপন্যাসের একটি বলে বিবেচিত এই উপন্যাসটি বহুভাষায় অনূদিত হয়েছে।Sisir Kumjar Das: History of Indian Literature - 1911-56, Sahitya Akademi, India ১৯৬৬ খ্রিষ্টাব্দে এই উপন্যাসটিকে ভারতের সর্বোচ্চ সাহিত্য পুরস্কার জ্ঞানপীঠ পুরস্কারে ভূষিত করা হয়। ১৯৭৯ খ্রিষ্টাব্দে তরুণ মজুমদার এই উপন্যাসের কাহিনী উপজীব্য করে গণদেবতা শিরোনামে একটি চলচ্চিত্র নির্মাণ করেন।IMDB তথ্যতীর্থ  উল্লেখ্য যে, ১৯৪৩ খ্রিষ্টাব্দে প্রকাশিত পঞ্চগ্রাম উপন্যাসটিকে পরবর্তীকালে গণদেবতা'র অবিচ্ছেদ্য অংশ হিসাবে বিবেচনা করা হয়।   আখ্যানভাগ    সমালোচনা  তারাশংকরের "গণদেবতা" উপন্যাসটিকে কালোত্তীর্ণ বিচেনা করা হয়। একজন সমালোচক বলেছেন, "গণদেবতা-পঞ্চগ্রাম উপন্যাসে দ্বারক চৌধুরীর ট্রাজিক পরিণতিতে কিংবা হিরু পালের শ্রীহরি ঘোষরূপে অবিশ্বাস্য গোত্রান্তরে তারাশঙ্কর এ সত্যই প্রকাশ করেছেন। সংগৃহীত অগাধ বিত্ত এবং সে সূত্রে অর্জিত অমিত প্রতাপই বর্ণগত শ্রেণীভেদের মূলে আঘাত হানতে ছিরু পালকে প্ররোচিত করেছে। তারাশঙ্কর বোঝাতে চেয়েছেন অবক্ষয়-উন্মুখ সমাজে যে নবপ্রেরণা ক্রমশঃ সঞ্চারিত হচ্ছে, তার নিয়ামক অর্থ বা বিত্ত।   তথ্যসূত্র  বিষয়শ্রেণী:বাংলা ভাষার উপন্যাস বিষয়শ্রেণী:১৯৪২-এর উপন্যাস বিষয়শ্রেণী:তারাশঙ্কর বন্দ্যোপাধ্যায়ের উপন্যাস বিষয়শ্রেণী:বাংলা ভাষার ভারতীয় উপন্যাস বিষয়শ্রেণী:জ্ঞানপীঠ পুরস্কারপ্রাপ্ত উপন্যাস বিষয়শ্রেণী:পশ্চিমবঙ্গের উপন্যাস
পশতু একাডেমি () পেশোয়ার, খাইবার পাখতুনখাওয়া, পাকিস্তানের পেশোয়ার বিশ্ববিদ্যালয়ভিত্তিক একটি ভাষা নিয়ন্ত্রক প্রতিষ্ঠান যা পশতু ভাষার  প্রমিতকরণ, অগ্রগতি এবং প্রচার করে থাকে।  এটি ১৯৫৫ সালে খাইবার পাখতুনখোয়া সরকারের সহায়তায় প্রতিষ্ঠিত হয় এবং মাওলানা আব্দুল কাদের এর প্রথম পরিচালক হিসাবে কাজ করেন।   এটি একটি গবেষণা এবং প্রকাশনা সংস্থা যা পশতু ভাষাগত বিকাশ এবং গবেষণার উপর দৃষ্টি নিবদ্ধ করে। একাডেমি কর্তৃক অধ্যয়ন ও গবেষণা করা ক্ষেত্রের মধ্যে রয়েছে পশতুন সংস্কৃতি, সাহিত্য, ইতিহাস এবং চারুকলা।   কার্যক্রম  প্রতিষ্ঠার পর থেকে পশতু একাডেমি পশতু ভাষায় ৫০০ টিরও বেশি প্রকাশনা প্রকাশ করেছে, যার মধ্যে শাস্ত্রীয় গ্রন্থ, আধুনিক সাহিত্য, সমালোচনা সাহিত্য, বৈজ্ঞানিক রচনা, অনুবাদ, পশতু অভিধান, গবেষণা প্রকাশনা, পুস্তিকা এবং সাময়িকী অন্তর্ভুক্ত রয়েছে। একাডেমী একটি পাঠাগার রক্ষণাবেক্ষণ করে যা মুদ্রিত পশতু বই, বিরল গ্রন্থ ও পান্ডুলিপি, মিডিয়া, টেপ এবং বিশিষ্ট আলেম ও কবিদের ছবি সংগ্রহ করে।  ২০০৯ সালে পশতুন সাংস্কৃতিক ঐতিহ্য চিত্রিত করে একটি জাদুঘর এবং আর্ট গ্যালারীও তৈরি করে।  পাকিস্তান সরকার কর্তৃক একাডেমিতে একটি গবেষণা সেল প্রতিষ্ঠা করা হয়েছে যা খুশাল খান খট্টকের জীবন ও কর্মের বিষয়ে গবেষণা পরিচালনা করে, যিনি অন্যতম উল্লেখযোগ্য ধ্রুপদী পশতুন কবি হিসাবে বিবেচিত।   পরিচালক  পশতু একাডেমির অতীত ও বর্তমান পরিচালকরা:   মাওলানা আব্দুল কাদের  মিয়া সৈয়দ রসুল রাসা   সৈয়দ আজিম শাহ খিয়াল বোখারী   মোহাম্মদ নওয়াজ তাহির   রাজ ওয়াল শাহ খট্টক   সালমা শাহীন   ডাঃ নসরুল্লাহ জান উজির (বর্তমান পরিচালক)    আরো দেখুন    আফগানিস্তানের একাডেমি অফ সায়েন্সেস - আফগানিস্তানে পশতু ভাষার নিয়ন্ত্রণ বোর্ড   জাতীয় ভাষা কর্তৃপক্ষ (উর্দু) - উর্দুর জন্য জাতীয় নিয়ন্ত্রণ বোর্ড   সিন্ধি ভাষা কর্তৃপক্ষ - সিন্ধি ভাষা নিয়ন্ত্রণ কর্তৃপক্ষ   বালুচি একাডেমী - বালুচি ভাষা নিয়ন্ত্রণ একাডেমী   তথ্যসূত্র    বহিঃসংযোগ    পশতু একাডেমির জন্য পেশোয়ার বিভাগীয় বিভাগীয় সাইট        বিষয়শ্রেণী:ভাষা নিয়ন্ত্রক সংস্থা বিষয়শ্রেণী:পেশোয়ার বিশ্ববিদ্যালয় বিষয়শ্রেণী:পশতু ভাষা বিষয়শ্রেণী:পেশোয়ারের সংস্থা বিষয়শ্রেণী:১৯৫৫-এ পূর্ব পাকিস্তানে প্রতিষ্ঠিত বিষয়শ্রেণী:অপর্যালোচিত অনুবাদসহ পাতা বিষয়শ্রেণী:১৯৫৫-এ পাকিস্তানে প্রতিষ্ঠিত
ডানাই জেকেসাই গুরিরা (; জন্ম ফেব্রুয়ারি ১৪, ১৯৭৮) হলেন একজন আমেরিকান অভিনেত্রী এবং জিম্বাবুইয়ান বংশের নাট্যকার। তিনি এএমসি চ্যানেলের আতঙ্কজনিত নাটক ধারাবাহিক দ্য ওয়াকিং ডেড (২০১২-বর্তমান)-এ মিসোন চরিত্রে এবং মার্ভেল সিনেম্যাটিক ইউনিভার্স চলচ্চিত্র ব্ল্যাক প্যান্থার (২০১৮), অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯)-এ ওকোয়ে চরিত্রে অভিনয় করার জন্য সুপরিচিত।  এছাড়াও, গুরিরা ব্রডওয়ের নাট্য, এক্লিপস্ট-এর নাট্যকার, যার জন্য তিনি একটি টনি পুরস্কারের জন্য মনোনীত হন।  চলচ্চিত্রের তালিকা alt=|thumb|২০১৫ সালের স্যান ডিয়েগো কমিক কনে দ্য ওয়াকিং ডেড সভায় গুরিরা। thumb|upright|২০১৬ সালের আন্তর্জাতিক স্যান ডিয়েগো কমিক কনে ড্যানাই গুরিরা চলচ্চিত্র  বছর শিরোনাম ভূমিকা টীকা ২০০৭ দ্য ভিসিটর জাইনাব ২০০৮ ঘোস্ট টাউন ভিন্ন ভূত২০১০ থ্রি ব্যাকইয়ার্ডস নীল পোশাকের নারী মাই সোল টু টেক জীন-ব্যাপ্টিস্ট ২০১১ রেস্টলেস সিটি সিসি ২০১৩ মাদার অফ জর্জ ওডেনিকে অলোমাইড ব্যালোগান ২০১৫ টিঙ্কার বেল এন্ড দ্য লেজেন্ড অফ দ্য নেভারবিস্ট ফিউরি (কণ্ঠ)  ২০১৭ অল আইজ অন মি আফেনি শাকুর ২০১৮ ব্ল্যাক প্যান্থার ওকোয়ে অ্যাভেঞ্জার্স: ইনফিনিটি ওয়ার ২০১৯ অ্যাভেঞ্জার্স: এন্ডগেম  টেলিভিশন  Year Title Role Notes 2004 Law & Order: Criminal Intent Marei Rosa Rumbidzai Episode: "Inert Dwarf" 2009 Life on Mars Angela Episode: "The Simple Secret of the Note in Us All" 2009 Law & Order Courtney Owens Episode: "Fed" 2010 American Experience Sarah Steward Episode: "Dolley Madison" 2010 Lie to Me Michelle Russo Episode: "Exposed" 2010–2011 Treme Jill Recurring (Seasons 1–2)  6 episodes 2012–present The Walking Dead Michonne Main cast (Season 3–present)  84 episodes 2017 Robot Chicken Michonne (voice) Episode: "The Robot Chicken Walking Dead Special: Look Who’s Walking"  তথ্যসূত্র  বহিঃসংযোগ   ডানাই গুরিরা (আধিকারিক ওয়েবসাইট)        আমেরিকান থিয়েটার উইঙ্গের সাথে ড্যানাই গুরিরার সাথে কথোপকথন  বিষয়শ্রেণী:১৯৭৮-এ জন্ম বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:২১শ শতাব্দীর মার্কিন লেখক বিষয়শ্রেণী:আইওয়ার অভিনেত্রী বিষয়শ্রেণী:মার্কিন খ্রিস্টান বিষয়শ্রেণী:মার্কিন নাট্যকার বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:মার্কিন শেকসপিয়রীয় অভিনেত্রী বিষয়শ্রেণী:আফ্রিকান-মার্কিন অভিনেত্রী বিষয়শ্রেণী:জিম্বাবুয়ীয় অভিনেত্রী বিষয়শ্রেণী:আফ্রিকান-মার্কিন খ্রিস্টান বিষয়শ্রেণী:আফ্রিকান-মার্কিন নাট্যকার বিষয়শ্রেণী:মার্কিন নারী নাট্যকার
ভীমানন্দ তাঁতী (জন্ম ) আসাম রাজ্যের একজন ভারতীয় রাজনীতিবিদ। তিনি আসাম বিধানসভার প্রাক্তন সদস্য এবং বিধানসভার প্রাক্তন ডেপুটি স্পিকার।   প্রাথমিক জীবন এবং শিক্ষা  তাঁতী মৃত ওথারা তাঁতির ছেলে। তিনি ১৯৭২ সালে গৌহাটি বিশ্ববিদ্যালয়, দারাং কলেজ তেজপুর থেকে বিএ করেছেন।   রাজনৈতিক পেশা  তাঁতি ১৯৯৬ সালে রাঙ্গাপাড়া আসনে ভারতীয় জাতীয় কংগ্রেসের প্রার্থী ছিলেন। তিনি ৩২,৫৫৫ ভোট পেয়েছেন, মোট ভোটের ৪৭.৬৭%। তিনি তার নিকটতম প্রতিপক্ষকে ১৪,১৯৫ ভোটে পরাজিত করেন এবং রাঙ্গাপাড়ার আসাম বিধানসভার সদস্য হন, গোলোক রবজানশীর স্থলাভিষিক্ত হন।  ২০০১ আসাম বিধানসভা নির্বাচনে, তাঁতি ৪০,০৪৩ ভোট পান, মোট ভোটের ৫১.২৮% এবং তিনি তার নিকটতম প্রতিপক্ষকে ২২,৫৭৯ ভোটে পরাজিত করেন।  ২০০৬ সালের আসাম বিধানসভা নির্বাচনে তাঁতি আবার রাঙ্গাপাড়ার জন্য ভারতীয় জাতীয় কংগ্রেসের প্রার্থী ছিলেন। তিনি ৩১,০৬৫ ভোট পেয়ে দ্বিতীয় স্থানে রয়েছেন এবং বিজেপি প্রার্থী অভিজিৎ হাজারিকার কাছে হেরেছেন।  ২০০৯ সালে, বর্তমান এজিপি বিধায়ক জোসেফ টপ্পো লোকসভায় নির্বাচিত হন যা ঢেকিয়াজুলিতে একটি উপনির্বাচন শুরু করে। তাঁতি এই আসনের জন্য ভারতীয় জাতীয় কংগ্রেসের প্রার্থী ছিলেন এবং তার নিকটতম প্রতিদ্বন্দ্বীকে ২১,০০৯ ভোটে পরাজিত করেছিলেন।  ঢেকিয়াজুলিতে পুনঃনির্বাচনের পরিবর্তে, ২০১১ সালের আসাম বিধানসভা নির্বাচনে তাঁতি পরিবর্তে রাঙ্গাপাড়া আসন চেয়েছিলেন। তিনি ৪০,৩৬৪ ভোট পান, মোট ভোটের ৪০.৩২% এবং তিনি আবার রাঙ্গাপাড়া থেকে আসাম বিধানসভার সদস্য হন। ৬ জুন ২০১১-এ, তাঁতি আসাম বিধানসভার ডেপুটি স্পিকার হিসাবে বিনা প্রতিদ্বন্দ্বিতায় নির্বাচিত হন। কংগ্রেস থেকে ৬টি এবং বিরোধী দল থেকে কেউই মনোনয়ন পাননি।  2016 আসাম বিধানসভা নির্বাচনে, তাঁতি পুনরায় নির্বাচন চেয়েছিলেন। তিনি পেয়েছেন 28606 ভোট, মোট ভোটের 24.35%। তিনি বিজেপি প্রার্থী পল্লব লোচন দাসের কাছে 22991 ভোটে হেরেছেন।   তথ্যসূত্র   বিষয়শ্রেণী:আসাম বিধানসভার সদস্য ২০০১-২০০৬ বিষয়শ্রেণী:আসাম বিধানসভার ডেপুটি স্পিকার বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:আসাম বিধানসভার সদস্য ২০১১-২০১৬ বিষয়শ্রেণী:আসাম বিধানসভার সদস্য ২০০৬-২০১১ বিষয়শ্রেণী:আসাম বিধানসভার সদস্য ১৯৯৬-২০০১
ফ্লোরিডার হারবার্ট ফিল্ডে অবস্থিত যুক্তরাষ্ট্র বিমান বাহিনীর ৭২০তম স্পেশাল ট্যাকটিস গ্রুপের কয়েকজন সদস্য সি-১৩০জে হারকিউলিস বিমান থেকে শূন্যে ঝাপিয়ে পড়ছেন। এটি ৩ অক্টোবর, ২০০৭-এ ফ্লোরিডার ডেসটাইন কোস্টলাইনের ওপর দিয়ে বিমানটি যাবার সময় চকটাহোয়াশি সাগরে নৌ উদ্ধার প্রশিক্ষণ চলাকালীন সময়ের ছবি। আকাশ থেকে ভূমিতে জিনিসপত্র উদ্ধারের ওপর ভিত্তি করে প্রশিক্ষণটি নির্মিত। যে বিমানটি এখানে ব্যবহৃত হয়েছে তা আরাকানসের লিটল রক বিমান ঘাটিতে অবস্থিত, ৪১তম এয়ার লিফট স্কোয়াড্রনের অন্তর্ভুক্ত।
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  — ইয়াহিয়া (আলাপ • অবদান) - ১১:৫৫, ২৪ আগস্ট ২০২২ (ইউটিসি) নিক বড়ুয়া  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () প্রচারণামূলক উইকিপিডিয়া পাতা। উদ্দেশ্যমূলকভাবে সংঘবদ্ধ দল পাতাটি বারবার তৈরির চেষ্টা করেছেন। ব্যক্তি উল্লেখযোগ্য নন। ইংরেজি উইকিতে নিবন্ধটি অপসারিত এবং বাংলাতেও এর পূর্বে একাধিকবার অপসারণ করা হয়েছে। নিবন্ধটি পুনরায় অপসারণ করে শিরোনাম লক করার প্রস্তাব করছি।  @ব্যবহারকারী:আজিজ ভাইকে পিং করা হলো। — আদিভাই • আলাপ • ১৫:২৬, ১৭ আগস্ট ২০২২ (ইউটিসি)  : মনোননয়ন অনুসারে। * NusJaS - আলাপ ২২:৫০, ২১ আগস্ট ২০২২ (ইউটিসি)  প্রস্তাবনা অনুসারে  —শাকিল (আলাপ · অবদান) ১৫:০২, ২২ আগস্ট ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
...১৭৫৬ সালে সিরাজদ্দৌলা কলকাতা আক্রমণের সময় কলকাতার বাঙালি-অধ্যুষিত সুতানুটি অঞ্চলের কোনো ক্ষতিসাধন করেননি? ...জেনারেল অ্যান ই. ডানউডি মার্কিন সামরিক বাহিনীর চার তারকা পদমর্যাদা বিশিষ্ট প্রথম নারী সামরিক কর্মকর্তা? ...প্রায় দুই বছর লুকিয়ে থাকার পর ১৯৪৪ সালের ৪ আগস্ট অ্যানা ফ্র্যাংক তাঁর পরিবারসহ জার্মান নিরাপত্তারক্ষীদের কাছে ধরা পড়েন, যদিও কে তাঁদের লুকানো বাসগৃহের কথা ফাঁস করেছিলো তা এখনো নিশ্চিত করে জানা যায়নি? ...যুক্তরাষ্ট্র বিমান বাহিনীর তৈরি বি-২ স্পিরিট-ই একমাত্র যুদ্ধবিমান, যা স্টেল্‌থ অবস্থানে, দূর আকাশ থেকে ভূমিতে নির্দিষ্ট লক্ষমাত্রায় বোমা ছুড়তে সক্ষম?
জেরাল্ড এফ. ল্যাঞ্জ (জন্ম: ১৯ ফেব্রুয়ারি ১৯২৮) হলেন সাউথ ডাকোটা অঙ্গরাজ্যের একজন মার্কিন অবসরপ্রাপ্ত রাজনীতিবিদ। তিনি সাউথ ডাকোটা হাউস অফ রিপ্রেজেন্টেটিভস এবং সাউথ ডাকোটা স্টেট সিনেটের সদস্য ছিলেন। Gerald F. Lange Retrieved October 3, 2014. ল্যাঞ্জ নর্থ ডাকোটা বিশ্ববিদ্যালয়, জর্জটাউন ইউনিভার্সিটি এবং নাভারা বিশ্ববিদ্যালয়ে পড়াশোনা করেছেন। তিনি ডাকোটা স্টেট ইউনিভার্সিটির একজন কৃষক এবং কলেজ শিক্ষক ছিলেন।  Representative Gerald Lange  Retrieved October 3, 2014.   তথ্যসূত্র   বিষয়শ্রেণী:১৯২৮-এ জন্ম বিষয়শ্রেণী:জীবিত ব্যক্তি বিষয়শ্রেণী:সাউথ ডাকোটার ডেমোক্র্যাট বিষয়শ্রেণী:জর্জটাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:নর্থ ডাকোটা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নাভারা বিশ্ববিদ্যালয়ের প্রাক্তন শিক্ষার্থী
মোরেনা () ভারতের মধ্য প্রদেশ রাজ্যের মোরেনা জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৭৭ মিটার (৫৮০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মোরেনা শহরের জনসংখ্যা হল ১৫০,৮৯০ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে মোরেনা এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের নগর
ঙ্গাগ-দ্বাং-ছোস-গ্রাগ্স () (১৫০১-১৫৫১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ঊনবিংশ দ্গা'-ল্দান-খ্রি-পা বা প্রধান ছিলেন।  সংক্ষিপ্ত জীবনী ঙ্গাগ-দ্বাং-ছোস-গ্রাগ্স ১৫০১ খ্রিষ্টাব্দে তিব্বতের স্তোদ-লুং-ম্দা'ই-দ্ঙ্গোস-গ্ঝি () নামক স্থানে জন্মগ্রহণ করেন। নয় বছর বয়সে তিনি শিক্ষার্থীর শপথ ও উনিশ বছর বয়সে তিনি ভিক্ষুর শপথ গ্রহণ করেন। পরবর্তীকালে তিনি গ্যুতো মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে মহাবিদ্যালয়ে অধ্যাপনা করেন। ১৫৪৮ খ্রিষ্টাব্দে দ্গা'-ল্দান বৌদ্ধবিহারের ঊনবিংশ দ্গা'-ল্দান-খ্রি-পা হিসেবে মনোনীত হন এবং পাঁচ বছর ঐ পদে থাকেন।   তথ্যসূত্র   বিষয়শ্রেণী:১৫০১-এ জন্ম বিষয়শ্রেণী:১৫৫১-এ মৃত্যু বিষয়শ্রেণী:গানদেন ত্রিপা
ইসলামিক এনসাইক্লোপিডিয়া হলো ব্রিল পাবলিকেশনের প্রকাশিত ইসলামি ও ইরানি গবেষণার উপর একটি এনসাইক্লোপিডিয়া। এটি (ফার্সি: دائرةالمعارف بزرگ اسلامی) থেকে নির্বাচিত নিবন্ধগুলির প্রায় ১৬-ভলিউম এর অনুবাদ , যা "দ্য গ্রেট ইসলামিক এনসাইক্লোপিডিয়া") এর ইসমাইলি স্টাডিজ ইনস্টিটিউট এর সাথে যুক্ত আলেমদের দ্বারা ইংরেজিতে লেখা অতিরিক্ত নিবন্ধগুলির পরিপূরক। পার্সিয়ান ভাষা প্রকল্প ১৯৮৩ সাল থেকে কাজীম মৌসভী-বোজনৌরদীর নেতৃত্বে, যখন তেহরান এ একটি বৃহত্তর ইসলামী বিশ্বকোষ কেন্দ্র প্রতিষ্ঠা করা হয়েছিল, যখন এটির তত্ত্বাবধানের জন্য একটি বৈজ্ঞানিক কমিটি গঠনের উদ্দেশ্যে প্রতিষ্ঠিত হয়েছিল। শিয়া ইসলামের বিস্তৃত কভারেজ সরবরাহকারী এই প্রকল্পটি ইসলামী বিশ্বে যথেষ্ট আগ্রহ জাগিয়ে তুলেছে এবং ইসলামিক স্টাডিজের বহু পার্সিয়ান ভাষাবিদ পন্ডিতদের সাথে পরামর্শ করছেন। ২০১৬ সালের হিসাবে, এনসাইক্লোপিডিয়াটি পার্সিয়ান বর্ণমালার নবম বর্ণে এবং সম্পূর্ণ ২২ তম ভলিউমে রয়েছে।http://www.cgie.org.ir/fa/publication/volumes/63  ফরহাদ দাফাতারি ও উইলফার্ড মাদেলুং সম্পাদিত ব্রিলের এনসাইক্লোপিডিয়া ইসলামিকা বর্তমানে এর পঞ্চম খণ্ডে রয়েছে।http://global.cgie.org.ir/en/news/20180/Encyclopaedia-Islamica-vol-5-is-published- এটি ২০০৮ সালে শুরু হয়েছিল এবং ২০২৩ সালে এটি শেষ হবে বলে আশা করা হচ্ছে। এটি উন্নত গ্র্যাজুয়েট শিক্ষার্থী এবং পণ্ডিতদের জন্য যাদের নিখুঁত ডকুমেন্টেশন প্রয়োজন তাঁদের জন্য খুবই দরকারি একটি বই।   আরো দেখুন  Center_for_the_Great_Islamic_Encyclopedia The_Comprehensive_History_of_Iran  তথ্যসূত্র    বহিঃসংযোগ   Official Persian text of the first 24 volumes official website  The official announcement at Brill Publication with a preview  Translation by The Institute of Ismaili Studies   বিষয়শ্রেণী:ইসলামি বিশ্বকোষ বিষয়শ্রেণী:ইংরেজি ভাষার বিশ্বকোষ বিষয়শ্রেণী:ফার্সি বিশ্বকোষ বিষয়শ্রেণী:ইরানি বই বিষয়শ্রেণী:২১শ শতাব্দীর বিশ্বকোষ বিষয়শ্রেণী:ইরানি অনলাইন বিশ্বকোষ
টমাস মার্সল্যান্ড (১৩ সেপ্টেম্বর ১৭৭৭ - ১৮ নভেম্বর ১৮৫৪) একজন ব্রিটিশ রক্ষণশীল এবং টোরি রাজনীতিবিদ ছিলেন।  মার্সল্যান্ড ১৮৩২ সালের সাধারণ নির্বাচনে স্টকপোর্টের জন্য টোরি সংসদ সদস্য নির্বাচিত হন এবং ১৮৩৪ সালে রক্ষণশীল হয়ে ওঠেন এবং ১৮৪১ সাল পর্যন্ত তিনি পরাজিত হন। ১৮৪৭ সালে একটি উপ-নির্বাচনে তিনি আসনটি পুনরুদ্ধার করার চেষ্টা করলেও তিনি ব্যর্থ হন।   তথ্যসূত্র   বিষয়শ্রেণী:১৮৫৪-এ মৃত্যু বিষয়শ্রেণী:১৭৭৭-এ জন্ম বিষয়শ্রেণী:টোরি সংসদ সদস্য (প্রাক-১৮৩৪) বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫
মইমায় জেলা (), এছাড়াও দারওয়াজ-ই পায়িন নামেও পরিচিত, বা সহজভাবে দারওয়াজ, আফগানিস্তানের বাদাখশন প্রদেশের একটি জেলা। দারওয়াজ জেলার একটি অংশ হিসেবে ২০০৫ সালে জেলাটি গঠন করা হয়। এখানে জনসংখ্যার প্রায় ১২,০০০ বাসিন্দাদের বসত বাড়ি রয়েছে। এই জেলাটি কুফ আব জেলা, রাঘিস্তান জেলা, শিংনান জেলা ও নুসাই জেলার সীমানায় অবস্থান করছে, গর্নো-বাদাকশান স্বায়ত্তশাসিত প্রদেশের কিছু জেলার সাথে তাজিকিস্তানের ভান, রুশনের এবং শৌগোন জেলাও রয়েছে। ঐতিহাসিকভাবে জেলাটি দারওয়াজ এর রাজত্বের অংশ হিসেবে ব্যবহৃত হত যেখানে একটি অর্ধ স্বাধীন রাষ্ট্রের মর্যাদা নিয়ে মীরের শাসন চলত।Seymour Becker. Russia’s Protectorates in Central Asia: Bukhara and Khiva, 1865-1924. Cambridge: Harvard University Press. 1968.  তথ্যসূত্র  বহিঃসংযোগ  আফগানিস্তান তথ্য ব্যবস্থাপনা পরিষেবার মানচিত্র  বিষয়শ্রেণী:বাদাখশন প্রদেশের জেলা